pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรีเผย " นายกฯ" เตือนปีใหม่เที่ยวปลอดภัย โชว์ใบรับรองฉีดวัคซีน COVID-19 การันตี
วันอังคารที่ 28 ธันวาคม 2564
โฆษกประจําสํานักนายกรัฐมนตรีเผย  " นายกฯ"  เตือนปีใหม่เที่ยวปลอดภัย  โชว์ใบรับรองฉีดวัคซีน COVID-19   การันตี
โฆษกประจําสํานักนายกรัฐมนตรีเผย " นายกฯ"  เตือนปีใหม่เที่ยวปลอดภัย  โชว์ใบรับรองฉีดวัคซีน COVID-19  การันตี การเดินทางท่องเที่ยว ขึ้นเครื่อง ร้านอาหาร  เน้นเคารพกฎจราจร สวมหมวกนิรภัย ที่สําคัญดื่มไม่ขับ ร่วมกันลดอุบัติเหตุทางถนนในช่วงเทศกาลปีใหม่ 65
วันนี้ 28 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงในช่วงเทศกาลปีใหม่ที่ใกล้จะถึงนี้ ได้กําชับให้แต่ละจังหวัดเข้มงวด เฝ้าระวัง คัดกรองประชาชนที่เดินทางกลับบ้าน และเมื่อกลับมาทํางาน ให้นายจ้าง สถานประกอบการตรวจคัดกรองบุคลากรที่กลับจากการไปเทศกาลปีใหม่ด้วย ATK และพร้อมให้ทุกคนใส่ใจเอกสารรับรองการฉีดวัคซีน COVID-19 เพราะจะมีการตรวจทั้งการเดินทางตั้งแต่การขึ้นเครื่องบิน ร้านอาหาร และขอให้ไปฉีดวัคซีน COVID-19 เพื่อให้มีระบบการลงทะเบียนบันทึกที่ถูกต้องและนําไปใช้อ้างอิงได้
พร้อมกันนี้นายกรัฐมนตรีห่วงใยการเดินทางของประชาชนในช่วงเทศกาลปีใหม่ ขอให้ทุกคนให้ความสําคัญกับการกวดขันวินัยจราจรอย่างจริงจัง เจ้าหน้าที่เน้นบังคับใช้กฎหมายเข้มกับสาเหตุหลักของการเกิดอุบัติเหตุ ได้แก่ การขับรถเร็วและการเมาสุราขณะขับขี่ และให้มีการตั้งด่านตรวจวัดแอลกอฮอล์รอบพื้นที่จัดงาน โดยให้เข้มกับการสวมหมวกกันน็อกและการเมาแล้วขับ กรณีตรวจพบผู้ขับขี่มีปริมาณแอลกอฮอล์เกินกําหนด นอกจากดําเนินคดีกับผู้ขับขี่แล้ว ให้ขยายผลมาตรการทางกฎหมายไปถึงสถานที่จําหน่ายสุราให้ผู้ขับขี่ด้วย เช่น การพักใช้ใบอนุญาตจําหน่ายสุรา หรือการสนับสนุนให้เกิดการกระทําผิดต่อไป
สําหรับยอดผู้ติดเชื้อวันนี้ 28 ธันวาคม 2564 ผู้ติดเชื้อใหม่ 2,305 ราย จําแนกเป็น หายป่วยวันนี้ 3,070 ราย หายป่วยสะสม 2,132,017 ราย (ตั้งแต่ 1 เมษายน 2564) ป่วยสะสม 2,185,849 ราย (ตั้งแต่ 1 เมษายน 2564)กําลังรักษา 33,639 ราย เสียชีวิตเพิ่ม 32 ราย ผู้ป่วยจากระบบเฝ้าระวังฯ 2,116 ราย ผู้ป่วยจากการค้นหาเชิงรุก 40 ราย ผู้ป่วยภายในเรือนจํา / ที่ต้องขัง 54 ราย ผู้ป่วยมาจากต่างประเทศ 95 ราย
“นายกรัฐมนตรียังมอบหมายกระทรวงสาธารณสุขเตรียมความพร้อมเปิดศูนย์ปฏิบัติการด้านการแพทย์และสาธารณสุขทั้งส่วนกลางและจังหวัด สั่งการทีมปฏิบัติการฉุกเฉิน (EMS) ของ รพ.และเครือข่ายภาครัฐและเอกชนทุกระดับ ประจําบนเส้นทางถนนสายหลักที่มีจุดตรวจ/จุดบริการเพื่อให้การรักษาพยาบาลได้รวดเร็ว พร้อมขอให้ทุกคนร่วมมือกันปฏิบัติตามกฏจราจร ร่วมกันลดอุบัติเหตุบนท้องถนน ยึดหลักอนามัยส่วนบุคคลป้องกันการแพร่ระบาดของโรคติดเชื้อไวรัสโคโรนา-2019 (COVID-19) อีกด้วย” โฆษกประจําสํานักนายกรัฐมนตรีกล่าว
***********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกดีอีเอสฝ่ายการเมือง สรุปสถานการณ์ข่าวปลอมรอบสัปดาห์ พบข่าวไปรษณีย์ไทย โทรแจ้งพัสดุตกค้าง ติดอันดับคนสนใจมากสุด เตือนอย่าหลงเชื่อพฤติกรรมรูปแบบนี้ เหตุมิจฉาชีพเกาะติดกระแสอี-คอมเมิร์ซรุ่ง ใช้เป็นช่องทางหลอกลวงประชาชน
วันอาทิตย์ที่ 13 มีนาคม 2565
โฆษกดีอีเอสฝ่ายการเมือง สรุปสถานการณ์ข่าวปลอมรอบสัปดาห์ พบข่าวไปรษณีย์ไทย โทรแจ้งพัสดุตกค้าง ติดอันดับคนสนใจมากสุด เตือนอย่าหลงเชื่อพฤติกรรมรูปแบบนี้ เหตุมิจฉาชีพเกาะติดกระแสอี-คอมเมิร์ซรุ่ง ใช้เป็นช่องทางหลอกลวงประชาชน
โฆษกดีอีเอสฝ่ายการเมือง สรุปสถานการณ์ข่าวปลอมรอบสัปดาห์ พบข่าวไปรษณีย์ไทย โทรแจ้งพัสดุตกค้าง ติดอันดับคนสนใจมากสุด เตือนอย่าหลงเชื่อพฤติกรรมรูปแบบนี้ เหตุมิจฉาชีพเกาะติดกระแสอี-คอมเมิร์ซรุ่ง ใช้เป็นช่องทางหลอกลวงประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่4-10มี.ค. 65โดยศูนย์ต่อต้านข่าวปลอมพบจํานวนข้อความที่เข้ามา11,519,016ข้อความหลังการคัดกรองแล้วมีข้อความที่ต้องดําเนินการVerifyจํานวน199ข้อความรวมจํานวนเรื่องที่ต้องดําเนินการตรวจสอบทั้งหมด106เรื่องโดยแบ่งเป็นเรื่องโควิด-19จํานวน29เรื่อง
สําหรับข่าวปลอมที่มีคนสนใจสูงสุด10อันดับในช่วงสัปดาห์ล่าสุดนี้ได้แก่อันดับ1ไปรษณีย์ไทยใช้เบอร์081-3607134แจ้งมีพัสดุตกค้างอันดับ2ทาปิโตรเลียมเจลลี่ในรูจมูกช่วยดักจับฝุ่นPM 2.5อันดับ3กินอาหารค้างคืนอุ่นซ้ําทําให้เป็นโรคมะเร็งอันดับ4ธ.กรุงไทยส่งSMSมอบสิทธิ์เงินกู้ผ่านไลน์และโครงการสนับสนุนเงินกู้ฉุกเฉินของธนาคารโดยลงทะเบียนผ่านลิงก์อันดับ5ธนบัตร50บาทมีรูปมัสยิดอยู่บนธนบัตร
อันดับ6ปรากฏการณ์APHELIONโลกจะอยู่ไกลจากดวงอาทิตย์ระยะทาง5นาทีแสงหรือ90,000,000กิโลเมตรอันดับ7กรมสรรพากรเริ่มเก็บภาษีทุกวัดอันดับ8โดนยึดใบขับขี่จะไม่ได้คืนต้องไปสอบทําใหม่เท่านั้นอันดับ9น้ําต้มหญ้างวงช้างและอ้อยดํารักษามะเร็งปอดและอันดับ10แจ้งจับขับต่ํากว่า90กม.แช่เลนขวา
“จากพฤติกรรมผู้บริโภคที่นิยมซื้อสินค้าและบริการออนไลน์มากขึ้นตลาดอี-คอมเมิร์ซขยายตัวอย่างมากโดยเฉพาะในกลุ่มค้าปลีกและค้าส่งซึ่งผลสํารวจล่าสุดโดยETDAประเมินว่ามีมูลค่าตลาดเกือบครึ่งหนึ่งของมูลค่าตลาดอี-คอมเมิร์ซในภาพรวมของประเทศไทยและบริการด้านจัดส่งสินค้าก็คือหนึ่งในองค์ประกอบของอุตสาหกรรมอี-คอมเมิร์ซดังนั้นมิจฉาชีพจึงใช้เป็นช่องทางหลอกลวงประชาชนในรูปแบบใหม่ๆ”นางสาวนพวรรณกล่าว
ทั้งนี้กระทรวงฯและศูนย์ต่อต้านข่าวปลอมต้องขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลโดยสามารถแจ้งข้อมูลมายังศูนย์ฯเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไปและสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
รัฐบาลไทย-ข่าวทำเนียบรัฐบาล-นายกฯ ชื่นชม “สมเกียรติ จันทรา” นักบิดไทยคนแรก คว้าแชมป์ Moto2
วันพฤหัสบดีที่ 24 มีนาคม 2565
นายกฯ ชื่นชม “สมเกียรติ จันทรา” นักบิดไทยคนแรก คว้าแชมป์ Moto2
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม แสดงความยินดีกับนายสมเกียรติ จันทรา หรือ “คิงคองก้อง” ที่คว้าชัยชนะการแข่งขันจักรยานยนต์ทางเรียบชิงแชมป์โลก MotoGP รุ่น Moto2 ฤดูกาล 2022 สนามที่ 2 รายการอินโดนีเซียน กรังด์ปรีซ์ (Indonesian Grand Prix) ซึ่งจัดขึ้นที่สนามแข่งเปอร์ตามินา มันดาลิกา เซอร์กิต ประเทศอินโดนีเซีย เมื่อวันที่ 20 มี.ค. ที่ผ่านมา
.
สร้างประวัติศาสตร์เป็นคนไทยคนแรกที่คว้าชัยชนะและได้ยืนบนโพเดียมสูงสุดในการแข่งขันระดับเวิลด์กรังด์ปรีซ์ และถือเป็นนักกีฬาจากเอเชียตะวันออกเฉียงใต้คนแรกที่คว้าแชมป์ได้
.
พร้อมชื่นชมความสามารถและความพยายามฝึกซ้อมอย่างหนักของนักกีฬา จนสามารถคว้าชัยชนะได้อย่างยิ่งใหญ่ รวมถึงขอบคุณความทุ่มเททํางานหนักของทีมงานทุกคนซึ่งเป็นส่วนหนึ่งในการสร้างประวัติศาสตร์ในครั้งนี้ และเชิญชวนชาวไทยร่วมส่งกําลังใจเชียร์นักกีฬาในการแข่งขันรายการต่อไปที่จะมีขึ้นในสัปดาห์ที่จะถึงนี้ด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ถึงไทยแล้ว วัคซีนแอสตร้าฯ จากอังกฤษ 4.15 แสนโดส
วันพุธที่ 4 สิงหาคม 2564
ถึงไทยแล้ว วัคซีนแอสตร้าฯ จากอังกฤษ 4.15 แสนโดส
....
มาถึงแล้วครับ วัคซีนป้องกันโรคโควิด-19 ของ บ.แอสตร้าเซนเนก้า ที่รัฐบาลอังกฤษมอบให้กับประเทศไทย จํานวน 4.15 แสนโดส เพื่อสนับสนุนการแก้ปัญหาโรคโควิด-19 ให้ประชาชนได้รับวัคซีนอย่างทั่วถึง
.
นี่คือความสัมพันธ์ที่แน่นแฟ้นระหว่างไทยกับอังกฤษ ซึ่งเป็นมิตรประเทศที่ให้ความร่วมมือระหว่างกันในหลายมิติมาอย่างยาวนาน โดยเฉพาะด้านสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM delivers statement at “High-level Dialogue on Energy Summit 2021”
วันเสาร์ที่ 25 กันยายน 2564
PM delivers statement at “High-level Dialogue on Energy Summit 2021”
PM delivers statement at “High-level Dialogue on Energy Summit 2021”
September 25, 2021, at 0400hrs (1700hrs in New York, USA), Prime Minister and Defense Minister Gen. Prayut Chan-o-cha delivered a statement via a teleconference at the “High-level Dialogue on Energy Summit 2021”, held at the UN Headquarters in New York, USA. Government Spokesperson Thanakorn Wangboonkongchana disclosed gist of his statement as follows:
According to the Prime Minister, today’s meeting is a great opportunity for countries to deliberate on climate change-related challenges, and a global roadmap towards the Sustainable Development Goals. The Royal Thai Government attaches great importance to Energy Transition and the implementation of the United Nations’ Sustainable Development Goal 7, which ensures access to clean, affordable and reliable energy services, in order to achieve the Net Zero Carbon Emissions target and maintain global temperature rise within 1.5 to 2 degrees Celsius as stipulated in the Paris Agreement. Thailand is now working on the National Energy Plan. The goal is to drive the country towards a low-carbon economy and society by increasing the proportion of clean energy to no less than 50 percent of the new electricity generation. Thailand is also working on a long-term strategic plan for the reduction of greenhouse gas emissions in order to achieve the Carbon Neutrality Goal by 2065 – 2070.
The Prime Minister added that all countries should work together to lay the foundation for the post-COVID-19 era, developing with peace and prosperity, especially with regards to the environment and nature. Human behavior should be adjusted so that a balance could be reached between humans, other living things, and the environment, while resources should be optimized not maximized. On this front, Thailand has adopted a new approach called the “Bio-Circular-Green” (or BCG) Economy Model. This Model applies new technologies and innovation to further build on Thailand's strengths, namely agriculture, industry, biodiversity and cultural diversity, to create a balance between economic development, society and environmental sustainability. This BCG model can be one of the approaches to achieve Thailand's Carbon Neutrality goal by promoting the production and the use of low-carbon energy. For example, the so-called 30@30 policy will enhance the electric vehicle industry, where electric vehicles will account for 30 percent of the total domestic automobile production by 2030.
In closing, the Prime Minister reaffirmed Thailand’s determination to support the achievement of the UN Sustainable Development Goals and the Paris Agreement, which will lead to our shared future of sustainable economic development and energy security.
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจำปี พ.ศ.2564 ครั้งที่ 2/2564
วันอังคารที่ 7 กันยายน 2564
ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ.2564 ครั้งที่ 2/2564
โดยที่ประชุมได้ร่วมกันพิจารณาแผนการดําเนินงานการจัดงานรางวัลอุตสาหกรรม ประจําปี 2564 และติดตามความคืบหน้าการพิจารณาคัดเลือกอุตสาหกรรมยอดเยี่ยม และอื่น ๆ
วันนี้ (7 กันยายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ.2564 ครั้งที่ 2/2564 โดยที่ประชุมได้ร่วมกันพิจารณาแผนการดําเนินงานการจัดงานรางวัลอุตสาหกรรม ประจําปี 2564 (ปรับใหม่) และติดตามความคืบหน้าการพิจารณาคัดเลือกอุตสาหกรรมยอดเยี่ยม อุตสาหกรรมดีเด่น และอุตสาหกรรมขนาดกลางและขนาดย่อมดีเด่น ประจําปี พ.ศ.2564 โดยมีนายจุลพงษ์ ทวีศรี รองปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม และคณะผู้บริหารกระทรวงอุตสาหกรรม ร่วมประชุม ณ ห้องประชุม อก. 1 อาคารสํานักงานปลัดกระทรวงอุตสาหกรรมและผ่านระบบ Web Conference (ZOOM)
ทั้งนี้ การประชุมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย ปรับแผนการปิดและเบี่ยงการจราจรด่านจตุโชติ ทางพิเศษฉลองรัช เพื่อติดตั้งอุปกรณ์และพัฒนาซอฟแวร์เชื่อมต่อระบบ M-Flow
วันอังคารที่ 8 กุมภาพันธ์ 2565
การทางพิเศษแห่งประเทศไทย ปรับแผนการปิดและเบี่ยงการจราจรด่านจตุโชติ ทางพิเศษฉลองรัช เพื่อติดตั้งอุปกรณ์และพัฒนาซอฟแวร์เชื่อมต่อระบบ M-Flow
...
การทางพิเศษแห่งประเทศไทย (กทพ.) กระทรวงคมนาคม ปรับปรุงกายภาพหน้าด่านเก็บค่าผ่านทางพิเศษ เพื่อรองรับระบบเก็บค่าผ่านทางพิเศษอัตโนมัติแบบไม่มีไม้กั้น Multi-Lane Free Flow (M-Flow) ในระยะที่ 1 บนทางพิเศษฉลองรัชที่เชื่อมต่อกับทางหลวงพิเศษหมายเลข 9 ของกรมทางหลวง จํานวน 3 ด่าน ได้แก่ ด่านฯ สุขาภิบาล 5-1 ด่านฯ สุขาภิบาล 5-2 และด่านฯ จตุโชติ ซึ่งปัจจุบันการดําเนินงานมีความก้าวหน้ากว่าแผนงานที่วางไว้
​กทพ. ได้ดําเนินการระบบเก็บค่าผ่านทางพิเศษอัตโนมัติแบบไม่มีไม้กั้นหรือ M-Flow ระยะที่ 1 บนทางพิเศษฉลองรัช จํานวน 3 ด่าน ได้แก่ ด่านฯ สุขาภิบาล 5-1 ด่านฯ สุขาภิบาล 5-2 และด่านฯ จตุโชติ ตามโครงการปรับปรุงกายภาพหน้าด่านเก็บค่าผ่านทางพิเศษเพื่อรองรับระบบ M-Flow โดยปิดและเบี่ยงการจราจรของช่องเก็บค่าผ่านทางตามแผนงาน เริ่มตั้งแต่วันที่ 10 มกราคม 2565 เป็นต้นมา ทั้งนี้ เพื่อเป็นการลดผลกระทบการจราจรบริเวณหน้าด่าน กทพ. จึงได้เร่งรัดผู้รับจ้างจนดําเนินงานได้เร็วกว่าแผนงานที่กําหนดทุกด่านฯ โดยด่านฯ สุขาภิบาล 5-1 ได้ดําเนินการแล้วเสร็จในเดือนมกราคม 2565 ส่วนด่านฯ จตุโชติ กทพ. ได้ปรับแผนการปิดและเบี่ยงการจราจรของช่องเก็บค่าผ่านทางเพื่ออํานวยความสะดวกแก่ผู้ใช้บริการทางพิเศษมากขึ้น ดังนี้
1. ปิดช่องที่ 5 และ 6 ตั้งแต่วันที่ 8 - 22 กุมภาพันธ์ 2565 (จากเดิมเริ่มปิดวันที่ 12 กุมภาพันธ์ 2565) ผู้ใช้บริการชําระค่าผ่านทางด้วยเงินสดใช้ช่องที่ 1 - 2 ผู้ใช้บริการด้วยบัตร Easy Pass ใช้ช่องที่ 3 - 4 - 7
2. ปิดช่องที่ 4 และ 5 ตั้งแต่วันที่ 23 กุมภาพันธ์ - 5 มีนาคม 2565 ผู้ใช้บริการชําระค่าผ่านทางด้วยเงินสดใช้ช่องที่ 1 - 2 ผู้ใช้บริการด้วยบัตร Easy Pass ใช้ช่องที่ 3 - 6 - 7
​นอกจากนี้ ในส่วนของงานติดตั้งอุปกรณ์ของระบบเก็บค่าผ่านทางพิเศษ M-Flow รวมทั้งงานพัฒนาซอฟต์แวร์และการเชื่อมต่อระบบ M-Flow กับ Single Platform System ของกรมทางหลวง มีความก้าวหน้าในการดําเนินงานที่ร้อยละ 86.00 (ข้อมูล ณ วันที่ 7 กุมภาพันธ์ 2565) ซึ่ง กทพ. ต้องขออภัยในความไม่สะดวก ทั้งนี้ ผู้ใช้บริการสามารถสอบถามรายละเอียดเพิ่มเติมได้ที่ ศูนย์บริการข้อมูลผู้ใช้ทางพิเศษ EXAT Call Center โทร 1543 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมสุขภาพจิต ใช้หลัก 3As โน้มน้าวใจประชาชนให้เข้ารับวัคซีนโควิด 19
วันอังคารที่ 2 พฤศจิกายน 2564
กรมสุขภาพจิต ใช้หลัก 3As โน้มน้าวใจประชาชนให้เข้ารับวัคซีนโควิด 19
กรมสุขภาพจิต ห่วงประชาชนที่ลังเลฉีดวัคซีนโควิด 19 หากติดเชื้อเสี่ยงป่วยหนักและเสียชีวิต ส่งบุคลากรด้านสุขภาพจิตร่วมดูแล ใช้หลัก 3As โน้มน้าวใจประชาชนให้เชื่อมั่นในวัคซีน
แพทย์หญิงอัมพร เบญจพลพิทักษ์ อธิบดีกรมสุขภาพจิต กล่าวว่า ในปัจจุบัน ประเทศไทยมีวัคซีนโควิด 19 อย่างเพียงพอ พร้อมรับกับการเปิดประเทศและคลายล็อคดาวน์ โดยกลุ่มเป้าหมายที่สําคัญที่ควรได้รับวัคซีน คือ กลุ่มเสี่ยง 608 ผู้สูงอายุ 60 ปี ผู้ป่วย 7 กลุ่มโรคเรื้อรังอายุ 12 ปีขึ้นไป และหญิงตั้งครรภ์อายุครรภ์ 12 สัปดาห์ขึ้นไป เพื่อป้องกันการเจ็บป่วยรุนแรง ลดความเสี่ยงการเสียชีวิต อย่างไรก็ตาม ยังมีบางคนที่ลังเล ไม่ยอมที่จะรับวัคซีน เรียกว่า Vaccine Hesitancy ซึ่งเป็นปัญหาสําคัญที่องค์การอนามัยโลก (WHO) ระบุว่า เป็น 1 ใน 10 ภัยคุกคามระดับโลกทางสาธารณสุข โดยปัจจัยสําคัญที่ส่งผลต่อความลังเลในการรับวัคซีนมี 3 ข้อ คือ 1.ความไม่มั่นใจต่อวัคซีน ทั้งเรื่องคุณภาพ ผลข้างเคียง 2.ความชะล่าใจ เชื่อว่า วัคซีนไม่ได้ช่วยป้องกันโรคหรือไม่มีความจําเป็น และ
3.ความไม่สะดวก เช่น ช่องทางในการรับวัคซีนที่ยุ่งยาก
แพทย์หญิงอัมพร กล่าวต่อไปว่า แนวทางการจัดการเพื่อให้ประชาชนยอมรับวัคซีนในกลุ่มที่มีความลังเล ต้องใช้การสัมภาษณ์เพื่อสร้างแรงจูงใจโดยใช้หลัก 3As: Ask Affirm Advice 1.ถามเป็น ใช้คําถามปลายเปิดว่ารู้สึกกังวลหรือเป็นห่วงเรื่องอะไร 2.ชมเป็น นําคําตอบมาชื่นชม เช่น การเป็นห่วงสุขภาพนั้นเป็นเรื่องที่ดี 3.แนะเป็น ให้คําแนะนําตรงกับสิ่งที่เป็นห่วง เช่น กลัวอาการข้างเคียงรุนแรง ก็แนะว่า มีการดูแลหลังฉีดวัคซีน และผู้ได้รับวัคซีนส่วนใหญ่พบอาการเพียงเล็กน้อยเท่านั้น เมื่อความลังเลใจลดลงแล้ว ควรรีบให้วัคซีนโดยเร็วที่สุด แต่สําหรับกลุ่มที่มีการปฏิเสธอย่างสิ้นเชิง ให้พยายามสอบถามและรับฟังข้อมูล จากนั้นอาจส่งบุคลากรด้านสุขภาพจิตเข้าไปให้ความช่วยเหลือ
“กรมสุขภาพจิต มีความห่วงใยอยากให้ประชาชนได้รับวัคซีนโควิด 19 จึงได้เสนอต่อกระทรวงสาธารณสุข เร่งให้บริการวัคซีน เน้นกลุ่มเป้าหมายที่ยังไม่ได้รับวัคซีนในพื้นที่ Sand Box เปิดประเทศ โดยให้สํานักงานสาธารณสุขจังหวัดหรือ สสจ. ค้นหากลุ่มเป้าหมายเพื่อดําเนินการ พร้อมกับส่งบุคลากรด้านสุขภาพจิตร่วมดูแลใช้หลักการให้คําปรึกษา กลไกเชิงสังคม ร่วมกับ Vaccine เชิงรุก ให้ทุกคนได้รับวัคซีนอย่างทั่วถึง หากมีข้อสงสัยสามารถปรึกษาสายด่วนสุขภาพจิต
*********************************** 2 พฤศจิกายน 2564
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถ ณ ลานจอดรถระยะยาวโซน C ฟรี ในวันหยุดยาว วันแม่แห่งชาติ 2565 ระหว่างวันที่ 11 - 15 สิงหาคม 2565
วันพุธที่ 10 สิงหาคม 2565
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถ ณ ลานจอดรถระยะยาวโซน C ฟรี ในวันหยุดยาว วันแม่แห่งชาติ 2565 ระหว่างวันที่ 11 - 15 สิงหาคม 2565
...
ท่าอากาศยานสุวรรณภูมิ (ทสภ.) กระทรวงคมนาคม ได้ทําการยกเว้นอัตราค่าบริการจอดรถที่ลานจอดรถระยะยาว (Long Term Parking) โซน C ซึ่งสามารถจอดรถได้จํานวน 718 คัน ในวันหยุดยาวเนื่องในโอกาสมหามงคลเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง "วันแม่แห่งชาติ " ในวันที่ 12 สิงหาคม 2565 ระหว่างวันที่ 11 - 15 สิงหาคม 2565 ตั้งแต่เวลา 00.01 น. ของวันพฤหัสบดีที่ 11 สิงหาคม 2565 ถึงเวลา 24.00 น. ของวันจันทร์ที่ 15 สิงหาคม 2565 รวมทั้งสิ้น 5 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออํานวยความสะดวกแก่ผู้โดยสาร ระหว่างลานจอดรถระยะยาวโซน C และอาคารผู้โดยสารทุก ๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ - ส่งตามจุดต่าง ๆ ก่อนจะไปจอดที่อาคารผู้โดยสารตรงชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. ขอความร่วมมือผู้โดยสารที่เดินทางเที่ยวบินระหว่างประเทศควรเผื่อเวลาก่อนการเดินทางประมาณ 3 ชั่วโมง และเที่ยวบินภายในประเทศควรเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อได้ที่ ศูนย์ปฏิบัติการอาคารจอดรถ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-Govt Spokesperson highlights linkup success between Thailand’s PromptPay and Singapore's PayNow real-time retail payment systems
วันอังคารที่ 22 มิถุนายน 2564
Govt Spokesperson highlights linkup success between Thailand’s PromptPay and Singapore's PayNow real-time retail payment systems
Govt Spokesperson highlights linkup success between Thailand’s PromptPay and Singapore's PayNow real-time retail payment systems
Government Spokesperson Anucha Burapachaisri disclosedaboutsuccessofthe linkup betweenThailand’s PromptPay and Singapore's PayNow real-time retail payment systemsthrough the collaboration between the Bank of Thailand (BOT) and the Monetary Authority of Singapore (MAS), and stated that this is an example of the Government’s successful innovative development for regional connectivity.It is alsoPrime Minister and Defense Minister Gen. Prayut Chan-o-cha’s policy to promote international economic cooperation as part of Thailand’s effort to ‘build back better’.
Such collaboration is consideredworld’s first. Customers of participating banks in Thailand and Singapore will be able tomake thetransferofup to S$1,000 or 25,000 bahtper daybetween thetwocountriesin just 1-2 minutes,instead of 1-2 days a normal mode of transfer would take, using just a mobile phone numbervia mobile application ofparticipating banks.
According to theGovernment Spokesperson,Thailand’ssuccess intheconnectivity ofpayment system infrastructurebetween ASEAN countrieswould better facilitate SMEs andaccommodateinternational business growth.
รัฐบาลไทย-ข่าวทำเนียบรัฐบาล-โฆษกรัฐบาลแจงอ่างเก็บน้ำลำเชียงไกร (ตอนล่าง) จ.นครราชสีมา ไม่แตก แต่ทำนบดินบริเวณก่อสร้างชำรุด เพราะรับปริมาณน้ำจำนวนมากจากฝนตกหนักขณะก่อสร้างอาคารและทางระบายน้ำ
วันพุธที่ 29 กันยายน 2564
โฆษกรัฐบาลแจงอ่างเก็บน้ําลําเชียงไกร (ตอนล่าง) จ.นครราชสีมา ไม่แตก แต่ทํานบดินบริเวณก่อสร้างชํารุด เพราะรับปริมาณน้ําจํานวนมากจากฝนตกหนักขณะก่อสร้างอาคารและทางระบายน้ํา
โฆษกฯ แจงอ่างเก็บน้ําลําเชียงไกร (ตอนล่าง) จ.นครราชสีมา ไม่แตก แต่ทํานบดินบริเวณก่อสร้างชํารุด เพราะรับปริมาณน้ําจํานวนมากจากฝนตกหนักขณะก่อสร้างอาคารและทางระบายน้ําหน่วยงานที่เกี่ยวข้องกําลังเร่งแก้ไขให้แล้วเสร็จภายใน 7 วัน”นายก” สั่งกองทัพเร่งช่วยประชาชน
วันนี้ (29 ก.ย.64) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยกรณีมีการรายงานข่าวระบุอ่างเก็บน้ําลําเชียงไกร (ตอนล่าง) ตําบลบัลลังก์ อําเภอโนนไทย จังหวัดนครราชสีมาแตก ไม่เป็นความจริง โดยอาคารและทางระบายน้ํา ซึ่งระหว่างการก่อสร้างร้อยละ 70 ช่วงที่ก่อสร้างได้ใช้ทํานบดินกั้นน้ําไว้ เมื่อมีปริมาณน้ํามากเกิน ทํานบดินบริเวณก่อสร้างชํารุด น้ําจึงไหลลงตรงที่ก่อสร้างทางประตูระบายน้ํา และไหลลงสู่ลําเชียงไกร ผ่านอําเภอโนนไทย อําเภอโนนสูง แล้วไหลลงลําน้ํามูลที่อําเภอพิมาย ทั้งนี้ จังหวัดนครราชสีมาได้ประกาศแจ้งเตือนประชาชนที่อยู่บริเวณพื้นที่ด้านท้ายอ่าง ให้ประชาชนอพยพไปอยู่ในพื้นที่ปลอดภัย โดยเฉพาะประชาชนที่อยู่ในพื้นที่ลุ่มต่ํา ให้เก็บสิ่งของขึ้นไว้บนที่สูงเรียบร้อยแล้ว
“ขณะนี้หน่วยงานที่เกี่ยวข้องกําลังเร่งดําเนินการแก้ไขปัญหาจากกรณีทํานบดินบริเวณก่อสร้างชํารุดแล้ว และถมดินเพื่อให้ทํานบดินฝั่งขวาเชื่อมกับประตูระบายน้ําล้น ซึ่งแผนการดําเนินการทั้งหมดจะแล้วเสร็จภายใน 7 วัน ทั้งนี้ ท่านนายกฯ ได้ฝากความห่วงใยมายังพี่น้องประชาชนชาวโคราชทุกคน และสั่งการให้กองทัพ นํากําลังทหารเข้าช่วยอพยพประชาชนและขนย้ายสิ่งของ แล้ว ขอให้ประชาชนในพื้นที่เฝ้าติดตามการแจ้งเตือนต่าง ๆ อย่างใกล้ชิด เพื่อจะได้ปฏิบัติตัวได้อย่างถูกต้อง โดยนายกรัฐมนตรีจะนําคณะลงพื้นที่ตรวจสถานการณ์น้ําปริมณฑล จ. นนทบุรี ในวันพรุ่งนี้ ด้วย ” นายธนกร กล่าว
----------------
รัฐบาลไทย-ข่าวทำเนียบรัฐบาล-นายกฯ ติดตามการจัดการเวชภัณฑ์ในการดูแลรักษาผู้ป่วยโควิด – 19 ยืนยัน “ฟาวิพิราเวียร์” มีเพียงพอ กระจายยาไปแล้วทุกจังหวัดทั่วประเทศกว่า 72.52 ล้านเม็ด
วันพุธที่ 30 มีนาคม 2565
นายกฯ ติดตามการจัดการเวชภัณฑ์ในการดูแลรักษาผู้ป่วยโควิด – 19 ยืนยัน “ฟาวิพิราเวียร์” มีเพียงพอ กระจายยาไปแล้วทุกจังหวัดทั่วประเทศกว่า  72.52 ล้านเม็ด
นายกฯ ติดตามการจัดการเวชภัณฑ์ในการดูแลรักษาผู้ป่วยโควิด – 19 ยืนยัน “ฟาวิพิราเวียร์” มีเพียงพอ กระจายยาไปแล้วทุกจังหวัดทั่วประเทศกว่า  72.52 ล้านเม็ด
วันนี้ (30 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการบริหารจัดการเวชภัณฑ์ที่ใช้ในการดูแลรักษาผู้ป่วยโควิด – 19 พร้อมกําชับให้หน่วยงานที่เกี่ยวข้องติดตามตรวจสอบประสิทธิภาพของระบบให้บริการเพื่ออํานวยความสะดวกแก่ประชาชนให้สามารถเข้าถึงการรักษาได้อย่างทั่วถึงและรวดเร็ว ทั้งนี้ กระทรวงสาธารณสุขยืนยัน “ยาฟาวิพิราเวียร์” มีเพียงพอสําหรับใช้ในการรักษาผู้ป่วยโควิด – 19 โดยช่วงเดือนกุมภาพันธ์ - เมษายน 2565 องค์การเภสัชกรรมได้ผลิตและจัดหายาฟาวิพิราเวียร์เข้ามารวม 128.1 ล้านเม็ด โดยในช่วงวันที่ 1 - 28 มีนาคม 2565 มีการผลิตและจัดหายาจํานวน 73.9 ล้านเม็ด และได้มีการกระจายยาให้ทุกจังหวัดทั่วประเทศไทยจํานวน 72.52 ล้านเม็ด
โฆษกประจําสํานักนายกรัฐมนตรียังยืนยันว่า นายกรัฐมนตรีในฐานะผู้อํานวยการศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) ยังสนับสนุนให้มีการใช้ยารักษาผู้ป่วยโควิด 19 หลายชนิด ทั้งยาฟ้าทะลายโจร ฟาวิพิราเวียร์ เรมดิซิเวียร์ และโมลนูพิราเวียร์ ล่าสุดคณะรัฐมนตรืยังอนุมัติเห็นชอบให้มีการจัดหายาแพกซ์โลวิดเข้ามาเพิ่มเติม โดยในส่วนของยาฟาวิพิราเวียร์ ข้อมูลวันที่ 28 มีนาคม 2565 มียาคงคลังทั่วประเทศ 25 ล้านเม็ด อยู่ในส่วนกลาง 2.2 ล้านเม็ด ในโรงพยาบาลต่าง ๆ 22.8 ล้านเม็ด ทั้งนี้ นายกรัฐมนตรียืนยันไทยมีระบบสาธารณสุข ที่มีสมรรถนะในการบริการประชาชนและเตรียมพร้อมในการรองรับทุกสถานการณ์ด้วยแล้ว
สําหรับผู้ติดเชื้อโควิด - 19 รายใหม่วันนี้ รวม 25,389 ราย จําแนกเป็นผู้ป่วยจากในประเทศ 25,342 ราย ผู้ป่วยมาจากต่างประเทศ 47 ราย ผู้ป่วยสะสม 1,377,352 ราย (ตั้งแต่ 1 มกราคม 2565) หายป่วยกลับบ้าน 26,084 ราย หายป่วยสะสม 1,162,876 ราย (ตั้งแต่ 1 มกราคม 2565) ผู้ป่วยกําลังรักษา 244,372 ราย เสียชีวิต 87 ราย ล่าสุดการให้บริการวัคซีน โควิด-19 สะสมอยู่ที่ 129,247,276 โดส เข็มที่ 1 ฉีดสะสม 55,447,596 โดส เข็มที่ 2 ฉีดสะสม 50,271,534 โดส เข็มที่ 3 ฉีดสะสม 21,390,157 โดส เข็มที่ 4 ฉีดสะสม 2,137,989 โดส
..........................
รัฐบาลไทย-ข่าวทำเนียบรัฐบาล-EXIM BANK จับมือ ADB และ JICA สนับสนุนเงินกู้ร่วม 600 ลบ. ให้กลุ่มบริษัท พลังงานบริสุทธิ์ พัฒนาเรือโดยสารไฟฟ้าในแม่น้ำเจ้าพระยารายแรกของไทย พร้อมเทคโนโลยีสู่สังคมไร้เงินสด
วันพุธที่ 27 เมษายน 2565
EXIM BANK จับมือ ADB และ JICA สนับสนุนเงินกู้ร่วม 600 ลบ. ให้กลุ่มบริษัท พลังงานบริสุทธิ์ พัฒนาเรือโดยสารไฟฟ้าในแม่น้ําเจ้าพระยารายแรกของไทย พร้อมเทคโนโลยีสู่สังคมไร้เงินสด
EXIM BANK ร่วมลงนามสัญญาสนับสนุนทางการเงินจํานวนรวม 600 ลบ. โดยทั้งสามองค์กรร่วมสนับสนุนวงเงินสินเชื่อระยะยาว โดยมี ADB เป็นผู้จัดการเงินกู้ร่วมให้ บจ.อี สมาร์ท ทรานสปอร์ต ในกลุ่ม EA ใช้จัดหาเรือโดยสารไฟฟ้าในแม่น้ําเจ้าพระยาเต็มรูปแบบรายแรกในประเทศไทย
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) นายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จํากัด (มหาชน) (EA) นายอโศก ลาวาซา รองประธาน ด้านการปฏิบัติการภาคเอกชนและการร่วมทุนระหว่างภาครัฐและเอกชน ธนาคารพัฒนาเอเชีย (Asian Development Bank : ADB) และนายทาคาฮิโระ โมริตะ หัวหน้าผู้แทนองค์กรความร่วมมือระหว่างประเทศแห่งญี่ปุ่น (Japan International Cooperation Agency : JICA) ร่วมลงนามในสัญญาสนับสนุนทางการเงินจํานวนรวม 600 ล้านบาท โดยทั้งสามองค์กรร่วมสนับสนุนวงเงินสินเชื่อระยะยาว โดยมี ADB เป็นผู้จัดการเงินกู้ร่วมให้บริษัท อี สมาร์ท ทรานสปอร์ต จํากัด ในกลุ่ม EA ใช้จัดหาเรือโดยสารไฟฟ้าในแม่น้ําเจ้าพระยาเต็มรูปแบบรายแรกในประเทศไทย เพื่อลดการปล่อยก๊าซเรือนกระจกและเป็นมิตรกับสิ่งแวดล้อม โดยมี ดร.วโรทัย โกศลพิศิษฐ์กุล กรรมการบริหาร EXIM BANK ร่วมเป็นสักขีพยานการลงนามในครั้งนี้ ณ ท่าเรือ CAT Tower เมื่อวันที่ 27 เมษายน 2565
นับเป็นก้าวแรกของการสนับสนุนการพัฒนาเรือโดยสารอัจฉริยะลําแรกในประเทศไทยที่ขับเคลื่อนด้วยไฟฟ้า ลดการใช้น้ํามันได้ปีละกว่า 5 ล้านลิตร ลดการปล่อยคาร์บอนในชั้นบรรยากาศได้ปีละ 18,900 ตันคาร์บอน อีกทั้งยังตอบรับเทรนด์สังคมไร้เงินสด ชําระค่าโดยสารเป็นบัตรเดบิต บัตรเครดิต หรือบัตรที่มีสัญลักษณ์ Contactless ลดการสัมผัส และตอบสนองนโยบายของรัฐบาลในการขับเคลื่อนการพัฒนานวัตกรรม เทคโนโลยีดิจิทัล และเศรษฐกิจ BCG
รัฐบาลไทย-ข่าวทำเนียบรัฐบาล-รฟฟท. จัดพิธีมอบรางวัลให้แก่สถานีรถไฟฟ้าชานเมืองสายสีแดงที่ชนะเลิศในการส่งคลิปวิดีโอเข้าประกวด
วันศุกร์ที่ 10 มิถุนายน 2565
รฟฟท. จัดพิธีมอบรางวัลให้แก่สถานีรถไฟฟ้าชานเมืองสายสีแดงที่ชนะเลิศในการส่งคลิปวิดีโอเข้าประกวด
จาก โครงการยกระดับภาพลักษณ์ในการให้บริการ “Smart Image & Smile Service”
บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดง จัดพิธีมอบรางวัลให้แก่สถานี รถไฟฟ้าที่ชนะเลิศในการส่งคลิปวิดีโอเข้าประกวดจากโครงการยกระดับภาพลักษณ์ในการให้บริการ “Smart Image & Smile Service” เมื่อวันที่ 9 มิถุนายน 2565 ณ อาคารสถานีกลางบางซื่อ
นายสุเทพ พันธุ์เพ็ง กรรมการผู้อํานวยการใหญ่รฟฟท. เมื่อวันที่ 9 มิถุนายน 2565 ที่ผ่านมา ณ อาคารสถานีกลางบางซื่อ บริษัทได้จัดพิธีมอบรางวัล โครงการยกระดับภาพลักษณ์ในการให้บริการ “Smart Image & Smile Service” ซึ่งจัดขึ้นโดยมีวัตถุประสงค์เพื่อยกระดับการให้บริการของพนักงานปฏิบัติการสถานีรถไฟฟ้าให้เป็นมาตรฐานสากล โดยให้แต่ละสถานีจัดทําผลงานคลิปวีดีโอการบริการความเป็นเลิศใน 8 ด้านของแต่ละสถานี คือ 1.ด้านความสามัคคี 2.ด้าน ความรวดเร็ว 3.ด้านความโปร่งใส 4.ด้านความปลอดภัย 5.ด้านความมีวินัย 6.ด้านความรอบคอบ 7.ด้านบริการด้วยใจ 8.ด้านตรงต่อเวลา โดยสถานีที่ได้คะแนนสูงตามเกณฑ์การประเมินและได้รับรางวัลรางวัลชนะการประกวดมีจํานวนทั้งสิ้น 8 สถานี จากทั้งหมด 13 สถานี โดยมีรายละเอียดดังนี้
1. ด้านความสามัคคี ได้แก่สถานีบางซ่อน 2. ด้านความรวดเร็ว ได้แก่สถานีดอนเมือง 3. ด้านความโปร่งใส ได้แก่สถานีรังสิต
4. ด้านความปลอดภัย ได้แก่สถานีหลักสี่ 5. ด้านความมีวินัย ได้แก่สถานีจตุจักร
6. ด้านความรอบคอบ ได้แก่สถานีทุ่งสองห้อง 7. ด้านบริการด้วยใจ ได้แก่สถานีกลางบางซื่อ 8. ด้านตรงต่อเวลา ได้แก่ สถานีหลักหก
ทั้งนี้ เชื่อมั่นว่าโครงการดังกล่าวจะสามารถช่วยสร้างขวัญกําลังใจ สร้างความมุ่งมั่นการปฎิบัติงานและ ยกระดับการให้บริการของพนักงานปฏิบัติการสถานีรถไฟฟ้าให้เป็นมาตรฐานสากล
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-สมาชิก กอช. สมัครบริการ “หักบัญชีเงินฝากอัตโนมัติ เข้าบัญชีเงินออม” ได้ต่อเนื่อง ไม่พลาดรับสิทธิ์เงินสมทบจากรัฐ
วันจันทร์ที่ 14 มีนาคม 2565
สมาชิก กอช. สมัครบริการ “หักบัญชีเงินฝากอัตโนมัติ เข้าบัญชีเงินออม” ได้ต่อเนื่อง ไม่พลาดรับสิทธิ์เงินสมทบจากรัฐ
กองทุนการออมแห่งชาติ หรือ กอช. ชวนสมาชิกสมัครบริการหักบัญชีเงินฝากอัตโนมัติ (Direct Debit) เพื่อส่งเงินออมสะสมได้อย่างต่อเนื่อง ช่วยอํานวยความสะดวกให้สมาชิกวางแผนการออม ไม่พลาดรับสิทธิ์เงินสมทบจากรัฐ สูงสุด 100% ตามช่วงอายุ ไม่เกิน 1,200 บาทต่อปี
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า สมาชิก กอช. สามารถสมัครรับบริการหักบัญชีเงินฝากอัตโนมัติ เข้าบัญชีเงินออมต่อเนื่อง ได้ที่ธนาคารเพื่อการเกษตรและสหกรณ์การเกษตร (ธ.ก.ส.) ธนาคารกรุงไทย ธนาคารออมสิน ธนาคารอาคารสงเคราะห์ (ธอส.) และธนาคารอิสลามแห่งประเทศไทย ทุกสาขาทั่วประเทศ โดยจะหักจากบัญชีเงินฝากของสมาชิกอัตโนมัติ ทุกวันที่ 20 ของเดือน จํานวนเงินขั้นต่ํา 100 บาท และสามารถปรับเพิ่มเงินออมสะสมได้สูงสุด 1,100 บาทต่อเดือน พร้อมรับเงินสมทบจากรัฐในเดือนถัดไป สูงสุด 100% ตามช่วงอายุไม่เกิน 1,200 บาทต่อปี เพื่อสร้างความมั่นคงทางการเงินในวัยเกษียณ สอบถามข้อมูลเพิ่มเติมได้ที่ สายด่วนเงินออม โทร. 02-049-9000 ในวันและเวลาทําการ
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับเรื่องจากกรรมการผู้จัดการ บริษัท เดอะ นิว คอนเซปท์ พร็อพเพอร์ตี้ จำกัด เพื่อขอให้ดำเนินการในส่วนที่เกี่ยวข้องกับภารกิจของกรมสอบสวนคดีพิเศษ
วันอังคารที่ 5 กรกฎาคม 2565
รองปลัดกระทรวงยุติธรรม รับเรื่องจากกรรมการผู้จัดการ บริษัท เดอะ นิว คอนเซปท์ พร็อพเพอร์ตี้ จํากัด เพื่อขอให้ดําเนินการในส่วนที่เกี่ยวข้องกับภารกิจของกรมสอบสวนคดีพิเศษ
รองปลัดกระทรวงยุติธรรม รับเรื่องจากกรรมการผู้จัดการ บริษัท เดอะ นิว คอนเซปท์ พร็อพเพอร์ตี้ จํากัด เพื่อขอให้ดําเนินการในส่วนที่เกี่ยวข้องกับภารกิจของกรมสอบสวนคดีพิเศษ
ในวันอังคารที่ ๕ กรกฎาคม ๒๕๖๕ เวลา ๑๓.๐๐ น. ณ บริเวณด้านหน้าศูนย์บริการร่วมกระทรวงยุติธรรม ชั้น ๑ อาคารกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รับเรื่องจากนายรมย์รวินทร์ ธัญเศรษฐ์กุล กรรมการผู้จัดการ บริษัท เดอะ นิว คอนเซปท์ พร็อพเพอร์ตี้ จํากัด และ ทนายอนันต์ชัย ไชยเดช เพื่อขอให้ดําเนินการในส่วนที่เกี่ยวข้องกับภารกิจของกรมสอบสวนคดีพิเศษ
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้บริหารระดับสูงของกระทรวงอุตสาหกรรม
วันพฤหัสบดีที่ 18 พฤศจิกายน 2564
ปลัดกอบชัยฯ เป็นประธานการประชุมผู้บริหารระดับสูงของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม โดยมีคณะผู้บริหารระดับสูงของกระทรวงอุตสาหกรรมร่วมประชุม
ปลัดกอบชัยฯ เป็นประธานการประชุมผู้บริหารระดับสูงของกระทรวงอุตสาหกรรม
วันนี้ (18 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม โดยมีนายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรมร่วมประชุม โดยที่ประชุมฯ ได้สรุปการเยี่ยมชมสถานประกอบการในพื้นที่จังหวัดกระบี่เมื่อวันที่ 15 พฤศจิกายน 2564 และรับฟังแนวทางการดําเนินงาน ประจําปี 2565 ของกรมอุตสาหกรรมพื้นฐานและการเหมืองแร่ พร้อมติดตามการดําเนินงานของหน่วยงานต่างๆ ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม #การประชุมผู้บริหารระดับสูงของกระทรวงอุตสาหกรรม #prindustry
รัฐบาลไทย-ข่าวทำเนียบรัฐบาล-“นิพนธ์” สั่ง กรมที่ดิน เร่งชี้แจงคืบหน้า ปมเพิกถอนเอกสารสิทธิ์ ที่ดิน 60 แปลง ของ “สมพร-ธนาธร จึงรุ่งเรืองกิจ” ล่าสุด ส่งผู้เชี่ยวชาญ รังวัดแผนที่ถ่ายทอดตำแหน่งที่ดิน
วันศุกร์ที่ 21 มกราคม 2565
“นิพนธ์” สั่ง กรมที่ดิน เร่งชี้แจงคืบหน้า ปมเพิกถอนเอกสารสิทธิ์ ที่ดิน 60 แปลง ของ “สมพร-ธนาธร จึงรุ่งเรืองกิจ” ล่าสุด ส่งผู้เชี่ยวชาญ รังวัดแผนที่ถ่ายทอดตําแหน่งที่ดิน
“นิพนธ์” สั่ง กรมที่ดิน เร่งชี้แจงคืบหน้า ปมเพิกถอนเอกสารสิทธิ์ ที่ดิน 60 แปลง ของ “สมพร-ธนาธร จึงรุ่งเรืองกิจ” ล่าสุด ส่งผู้เชี่ยวชาญ รังวัดแผนที่ถ่ายทอดตําแหน่งที่ดิน พร้อมตั้งคณะทํางานลงพื้นที่ 24-28 ม.ค.นี้ ก่อนสรุปผล ย้ํายึดระเบียบ-กฎหมายเป็นหลัก
เมื่อวันที่ 21 มกราคม 2565 นายนิพนธ์ บุญญามณี รมช.มหาดไทย ในฐานะที่กํากับดูแลกรมที่ดิน กล่าวถึงกรณีศูนย์ปฏิบัติการพิทักษ์ป่า กระทรวงทรัพยากรธรรมชาติและสิ่งแวดล้อม(ทส.) ทําหนังสือทวงถามความคืบหน้าการเพิกถอนเอกสารสิทธิ์ น.ส.3 ก. ของนางสมพร จึงรุ่งเรืองกิจและลูก ที่ครอบครองที่ดินในเขตป่าไม้ถาวร อําเภอจอมบึง จังหวัดราชบุรี ว่า ตนได้สั่งให้กรมที่ดินชี้แจงรายละเอียดตรวจสอบข้อเท็จจริงแล้ว โดยกรมที่ดินได้ชี้แจงมาดังนี้ 1. กรมที่ดินมีคําสั่งตั้งคณะกรรมการสอบสวนตามความในมาตรา 61 แห่ง ป.ที่ดิน กรณีที่ปรากฏว่า มีการออก น.ส.3 ก. จํานวน 60 แปลง ในท้องที่ ต.ด่านทับตะโก ต.รางบัว อ.จอมบึง จ.ราชบุรี ซึ่งมีชื่อ นางสมพร จึงรุ่งเรืองกิจ จํานวน 53 ฉบับ น.ส.ชนาพรรณ จึงรุ่งเรืองกิจ จํานวน 5 ฉบับ และนายธนาธร จึงรุ่งเรืองกิจ จํานวน 2 ฉบับ ได้ออกตามโครงการเดินสํารวจฯ เมื่อปี พ.ศ. 2521 ในเขตป่าไม้ถาวรตามมติคณะรัฐมนตรี (ครม.) เมื่อวันที่ 18 ก.พ. 2512 โดยไม่ชอบด้วยกฎหมาย
2. จังหวัดราชบุรีได้มีหนังสือ ด่วนที่สุด ลงวันที่ 11 ส.ค. 2564 ส่งรายงานการสอบสวนของคณะกรรมการฯ ซึ่งได้ประชุมพิจารณาแล้ว มีความเห็นเป็นเอกฉันท์ว่า ข้อเท็จจริงยังไม่ชัดเจนเพียงพอที่จะลงความเห็นได้ว่า ตําแหน่งที่ดินทั้ง 60 แปลง อยู่ในเขตป่าไม้ถาวร “ป่าฝั่งซ้ายแม่น้ําภาชี (หมายเลข 85) ตามมติ ครม. เมื่อวันที่ 18 ก.พ. 2512 หรือไม่ จึงขอให้หน่วยงานที่เกี่ยวข้อง ได้แก่ กรมที่ดิน กรมป่าไม้ กรมพัฒนาที่ดิน ร่วมกันตรวจสอบ ข้อเท็จจริง
3.รองอธิบดีซึ่งอธิบดีกรมที่ดินมอบหมายให้ดําเนินการเพิ่มเติม โดยให้สํานักงานที่ดินจังหวัดราชบุรี สาขาจอมบึง จัดทํารูปแผนที่โดยถ่ายทอดตําแหน่งที่ดินตามหลักฐาน น.ส.3 ก จํานวน 60 ฉบับ ในระวางรูปถ่ายทางอากาศ มาตราส่วน 1:5,000 ลงในสําเนาระวางแผนที่รูปถ่ายทางอากาศ มาตราส่วน 1:4,000 ที่มีการถ่ายถอดและรับรองแนวเขตป่าไม้แล้ว โดยการปรับแก้ตามหลักวิชาการแผนที่ และกําหนดประเด็น ให้คณะกรรมการสอบสวนฯ พิจารณาว่า น.ส.3 ก. จํานวน 60 ฉบับ ได้ออกไปโดยคลาดเคลื่อนหรือไม่ และชอบด้วยกฎหมายหรือไม่ อย่างไร และคําคัดค้านของผู้มีส่วนได้เสียมีเหตุผลโดยที่การขีดเขตและลงนามรับรองแนวเขตป่าไม้เป็นไปตามมติ ครม. เมื่อวันที่ 12 เม.ย. 2531 ตามกฎหมายที่ดิน หรือไม่อย่างไร เสร็จแล้วประชุมพิจารณาให้ความเห็นในองค์คณะกรรมการสอบสวนฯ
4.จังหวัดราชบุรีได้มีหนังสือลงวันที่ 12 ม.ค. 2565 แจ้งกรมที่ดิน ขอสนับสนุนเจ้าหน้าที่ผู้เชี่ยวชาญทางเทคนิคในการรังวัดทําแผนที่เพื่อถ่ายทอดตําแหน่งที่ดิน ซึ่งกรมที่ดินได้มีคําสั่งแต่งตั้งคณะทํางานฯ โดยให้ลงพื้นที่ระหว่างวันที่ 24 -28 ม.ค.2565
“ทั้งนี้ การดําเนินการของกรมที่ดิน เมื่อได้รับทราบผลการดําเนินการของคณะกรรมการสอบสวนฯ แล้ว จะได้พิจารณาดําเนินการตามระเบียบและกฎหมายต่อไป” นายนิพนธ์ กล่าว
รัฐบาลไทย-ข่าวทำเนียบรัฐบาล-ออมสินเตือนประชาชน อย่าหลงเชื่อลิงค์ปลอมชวนกู้เงิน
วันพฤหัสบดีที่ 10 กุมภาพันธ์ 2565
ออมสินเตือนประชาชน อย่าหลงเชื่อลิงค์ปลอมชวนกู้เงิน
ขณะนี้ได้มีกลุ่มมิจฉาชีพแอบอ้างใช้ชื่อ “สินเชื่อ GSB ออมสิน” ในรูปแบบข้อความลิงค์ส่งไปที่กล่องข้อความ SMS และ Line เข้ามือถือของประชาชนจํานวนมาก โดยใช้ข้อความเชิญชวนลักษณะกระตุ้นให้ กดรับสิทธิกู้เงินหลายรูปแบบ เพื่อหลอกให้ประชาชนที่ต้องการเงินกู้ด่วน
รายงานข่าวจากธนาคารออมสิน แจ้งว่าขณะนี้ได้มีกลุ่มมิจฉาชีพแอบอ้างใช้ชื่อ “สินเชื่อ GSB ออมสิน” ในรูปแบบข้อความลิงค์ส่งไปที่กล่องข้อความ SMS และ Line เข้ามือถือของประชาชนจํานวนมาก โดยใช้ข้อความเชิญชวนลักษณะกระตุ้นให้ กดรับสิทธิกู้เงินหลายรูปแบบ เพื่อหลอกให้ประชาชนที่ต้องการเงินกู้ด่วน เกิดความสนใจและกดลิงค์เข้าไป ทั้งนี้ ลิงค์ข้อความดังกล่าวไม่ใช่ของธนาคารออมสิน ขอให้ประชาชนอย่าหลงเชื่อ ไม่คลิก ไม่กด ไม่กรอกข้อความใดๆ เด็ดขาด
อนึ่ง ปัจจุบันมิจฉาชีพได้พยายามปรับเปลี่ยนรูปแบบข้อความ ด้วยการแอบอ้างชื่อหน่วยงานที่น่าเชื่อถือ หากประชาชนพบพฤติกรรมในสื่อสังคมออนไลน์ใดเป็นที่น่าสงสัยไปในทางทุจริตหรือหลอกลวง ขอให้รีบแจ้งธนาคาร ตามช่องทางต่าง ๆ ได้ ทั้งนี้ ธนาคารจะดําเนินการเอาผิดทางกฎหมายในลักษณะดังกล่าวให้ถึงที่สุดต่อไป
https://www.gsb.or.th/news/gsbpr02/
รัฐบาลไทย-ข่าวทำเนียบรัฐบาล-โฆษกรัฐบาลเผย ไทยเผชิญวิกฤติซ้อนวิกฤติ โควิด-19/สงคราม ที่ยืดเยื้อ ส่งผลกระทบสินค้า-พลังงาน “นายก”กำชับหน่วยงานสอดส่องดูแลประเมินสถานการณ์อย่างใกล้ชิด
วันเสาร์ที่ 21 พฤษภาคม 2565
โฆษกรัฐบาลเผย  ไทยเผชิญวิกฤติซ้อนวิกฤติ โควิด-19/สงคราม ที่ยืดเยื้อ ส่งผลกระทบสินค้า-พลังงาน “นายก”กําชับหน่วยงานสอดส่องดูแลประเมินสถานการณ์อย่างใกล้ชิด
โฆษกรัฐบาลเผย  ไทยเผชิญวิกฤติซ้อนวิกฤติ โควิด-19/สงคราม ที่ยืดเยื้อ ส่งผลกระทบสินค้า-พลังงาน “นายก”กําชับหน่วยงานสอดส่องดูแลประเมินสถานการณ์อย่างใกล้ชิด ยันใช้เงินกองทุนดูแลราคาน้ํามันเต็มที่
วันที่ 21 พ.ค. 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า สถานการณ์พลังงานในทั่วโลก รวมถึงประเทศไทย ได้รับผลกระทบของวิกฤตจากความขัดแย้ง ระหว่างรัสเซีย-ยูเครน ซึ่งเป็นการเผชิญวิกฤติซ้อนวิกฤติ หลังจากสถานการณ์การแพร่ระบาดของโรคโควิด–19 ที่ยืดยื้อทําให้ทรัพยากรที่เคยสมดุลต้องขาดแคลน มีผลให้ราคาสินค้า ราคาพลังงาน และค่าครองชีพปรับตัวสูงขึ้น โดยรัฐบาลได้เร่งแก้ปัญหาความเดือดร้อนของประชาชน เช่น วิกฤติพลังงาน สินค้าขาดแคลน ความยากจน เพื่อให้ประชาชนอยู่รอดอย่างพอเพียง ด้วยมาตรการลดค่าครองชีพ เช่น การช่วยเหลือเพื่อซื้อก๊าซหุงต้ม การช่วยเหลือค่าน้ํามันให้กับผู้ขับขี่มอเตอร์ไซค์รับจ้าง การช่วยลดภาระค่าไฟฟ้า การตรึงราคาขายปลีกน้ํามันดีเซล ตลอดจนการลดอัตราเงินสมทบของนายจ้างและลูกจ้างที่อยู่ในระบบประกันสังคม เป็นต้น
โฆษกประจําสํานักนายกรัฐมนตรี กล่าวเพิ่มเติมว่า นอกจากนี้กระทรวงพลังงานได้มีการอุดหนุนราคาน้ํามันผ่านกองทุนน้ํามันเชื้อเพลิง ซึ่งล่าสุดมีการใช้วงเงินไปแล้วกว่า 112,000 ล้านบาททําให้สถานะของทางกองทุนติดลบอยู่ที่ 72,000 ล้านบาท อย่างไรก็ตาม ยืนยันว่ารัฐบาล จะดูแลเรื่องดังกล่าวและบริหารจัดการเพื่อช่วยลดภาระประชาชน ควบคู่ไปกับการผลักดันให้เกิดการใช้รถไฟฟ้าหรือ EV ให้มากขึ้นในอนาคต เพื่อให้เกิดความยั่งยืนด้านพลังงาน รวมไปถึงการกระตุ้นการใช้พลังงานหมุนเวียนลดการใช้พลังงานจากฟอร์ดซิลด์ เพื่อลดต้นทุนทั้งในการผลิตไฟฟ้าและการใช้ชีวิตประจําวันของประชาชน สนับสนุนการลดการปล่อยก๊าซเรือนกระจกและก๊าซคาร์บอนไดออกไซด์ เพื่อลดปัญหามลพิษ และรักษาสิ่งแวดล้อม
ทั้งนี้ ราคาน้ํามันของหลายประเทศในอาเซียนก็ปรับตัวสูงขึ้น ได้แก่ ราคาน้ํามันเบนซินอ้างอิง ณ วันที่ 16 พฤษภาคม 2565 ประเทศไทยขายอยู่ที่ 41.95 บาท/ลิตร กัมพูชา 48.33 บาท/ลิตร และสิงคโปร์ 79.40 บาท/ลิตร ส่วนราคาน้ํามันดีเซลอ้างอิง ณ วันที่ 16 พฤษภาคม เช่นกัน ประเทศไทยขายอยู่ที่ 31.94 บาท/ลิตร กัมพูชา 47.05 บาท/ลิตร และสิงคโปร์ 75.92 บาท/ลิตร โดยพล.อ.ประยุทธ์ จันทร์โอชา นายกรัฐมนตรีกําชับให้รัฐบาลติดตามประเมินสถานการณ์อย่างใกล้ชิด และต่อเนื่อง เพื่อหาแนวทางการช่วยเหลือให้เกิดประโยชน์สูงสุดกับประเทศชาติ และประชาชน ในระยะต่อไป
รัฐบาลไทย-ข่าวทำเนียบรัฐบาล-ต้อนรับเปิดเทอม!“จุรินทร์”ลุย”พาณิชย์ลดราคา!ชุดนักเรียน” 7 ยี่ห้อ 10 ห้างทุกสาขา ลดสูงสุด 65% กว่า 5,000 รายการ ทั่วประเทศ ถึงเดือน มิ.ย.นี้
วันจันทร์ที่ 9 พฤษภาคม 2565
ต้อนรับเปิดเทอม!“จุรินทร์”ลุย”พาณิชย์ลดราคา!ชุดนักเรียน” 7 ยี่ห้อ 10 ห้างทุกสาขา ลดสูงสุด 65% กว่า 5,000 รายการ ทั่วประเทศ ถึงเดือน มิ.ย.นี้
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ พร้อมด้วยนายวัฒนศักย์ เสือเอี่ยม อธิบดีกรมการค้าภายใน นายอิสระ เสรีวัฒนวุฒิ ส.ส.บัญชีรายชื่อ รองเลขาธิการพรรคประชาธิปัตย์
ผู้แทนห้างสรรพสินค้า ผู้ผลิตเครื่องแบบนักเรียนและรองเท้านักเรียนร่วมด้วย แถลงข่าวจัดโครงการ “พาณิชย์ลดราคา!ช่วยประชาชน Lot 17 Back to School “ ที่ห้างบิ๊กซี ซูเปอร์เซ็นเตอร์ สาขาสะพานควาย กรุงเทพมหานคร
นายจุรินทร์ กล่าวว่า วันนี้เป็นการเปิดโครงการเพื่อช่วยลดภาระค่าครองชีพให้กับพี่น้องประชาชนคนไทยทั่วทั้งประเทศ ในช่วงต้อนรับการเปิดเทอม เป็นโครงการ “พาณิชย์ลดราคา!ช่วยประชาชน Lot 17 ล็อต 17 Back to School สินค้าที่จะนํามาลดราคามีทั้งหมดมี 7 หมวด มากกว่า 5,000 รายการลดราคาสูงสุด 65% และส่วนที่ไม่ได้ลดราคาเป็นการตรึงราคาซึ่งเจรจาจบแล้วกับกรมการค้าภายในกระทรวงพาณิชย์
สินค้าที่นํามาลดราคา 7 ยี่ห้อประกอบด้วย 1.ตราศึกษาภัณฑ์ 2.น้อมจิตต์ 3.สมใจนึก 4.ตราสมอ 5.บาจา 6.พีเอส จูเนียร์ และ7.ยี่ห้อนันยาง โดยจะจําหน่ายในห้างสรรพสินค้าและห้างท้องถิ่นรวมทั้งหมด 10 ห้างทุกสาขาทั่วประเทศ ประกอบด้วย 1.ห้างบิ๊กซี2.แม็คโคร 3.โลตัส 4.The Mall 5.เซ็นทรัล 6.โรบินสัน 7.B2S 8.Office Mate 9.Power Buy และ 10.Supersports
สินค้าทั้ง 7 หมวดประกอบด้วย 1.ชุดนักเรียนลดราคา 3,345 รายการ สูงสุด 50% 2.รองเท้า ถุงเท้า 185 รายการ ลดสูงสุด 34% 3.กระเป๋านักเรียน 61 รายการ ลดสูงสุด 65% 4.ตําราเรียนและหนังสือเรียน 523 รายการ ลดสูงสุด 30% 5.เครื่องเขียน 59 รายการ ลดสูงสุด 50% 6.สื่อการเรียนการสอน 187 รายการ ลดสูงสุด 20% แล ะ7.อื่นๆ เช่น กระติกน้ํา กล่องกล่อง ข้าวโต๊ะนักเรียน สมาร์ทวอทช์ 732 รายการ ลดสูงสุด 65%
“โดยจะเริ่มต้นตั้งแต่วันนี้เป็นต้นไปจนถึงเดือนมิถุนายน ซึ่งคาดว่าจะช่วยลดภาระค่าครองชีพได้ให้กับผู้ปกครองและนักเรียนได้จํานวนมาก”รองนายกรัฐมนตรีและรัฐมนตรีว่าการกระทรวงพาณิชย์กล่าว
รัฐบาลไทย-ข่าวทำเนียบรัฐบาล-ดีอีเอส ร่วมการประชุม APT สมัยที่ ๔๕ ผลักดันการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
วันศุกร์ที่ 3 ธันวาคม 2564
ดีอีเอส ร่วมการประชุม APT สมัยที่ ๔๕ ผลักดันการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
ดีอีเอส ร่วมการประชุม APT สมัยที่ ๔๕ ผลักดันการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
เมื่อวันที่๓ ธันวาคม๒๕๖๔นางสาวชมภารีชมภูรัตน์ผู้ช่วยปลัดกระทรวงดิจิทัลเพื่อเศรษฐกิจและสังคมได้เข้าร่วมการประชุมคณะกรรมการจัดการสมัยที่๔๕ขององค์การโทรคมนาคมแห่งเอเชียและแปซิฟิก(APT)ในฐานะหัวหน้าคณะผู้แทนไทยซึ่งจัดขึ้นระหว่างวันที่๓๐พฤศจิกายน–๓ธันวาคม๒๕๖๔ในรูปแบบการประชุมทางไกลโดยวันที่๓ธันวาคม๒๕๖๔เป็นวันสุดท้ายของการประชุมฯเพื่อรับรองรายงานการประชุมฯรวมทั้งแผนงาน/โครงการของAPTและงบประมาณสําหรับการดําเนินโครงการของAPT สําหรับปีค.ศ.๒๐๒๒
สําหรับการประชุมคณะกรรมการจัดการสมัยที่๔๕ขององค์การโทรคมนาคมแห่งเอเชียและแปซิฟิก(APT)มีผู้เข้าร่วม๒๒๔คนจากประเทศสมาชิก๓๑ประเทศรวมถึงสมาชิกสมทบสมาชิกในเครือและองค์การระหว่างประเทศอื่นๆซึ่งไทยในฐานะประเทศสมาชิกที่ร่วมก่อตั้งAPTจะให้ความร่วมมือและสนับสนุนAPTในการผลักดันให้เกิดการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
*************
รัฐบาลไทย-ข่าวทำเนียบรัฐบาล-รองปลัด กษ. เข้าร่วมวางยุทธศาสตร์และกำหนดแนวทางการเพิ่มพูนความร่วมมือในการส่งเสริมความยืดหยุ่นและความสามารถในการฟื้นตัวของไทย-มาเลเซีย
วันพฤหัสบดีที่ 11 สิงหาคม 2565
รองปลัด กษ. เข้าร่วมวางยุทธศาสตร์และกําหนดแนวทางการเพิ่มพูนความร่วมมือในการส่งเสริมความยืดหยุ่นและความสามารถในการฟื้นตัวของไทย-มาเลเซีย
จากผลกระทบของการแพร่ระบาดของโรคโควิด-19
นายสมชวน รัตนมังคลานนท์ รองปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์เข้าร่วมการประชุมคณะกรรมการว่าด้วยยุทธศาสตร์การพัฒนาร่วมสําหรับพื้นที่ชายแดนระดับรัฐมนตรี ครั้งที่ 5 (The Joint Development Strategy (JDS) for Border Areas) และการประชุมคณะกรรมาธิการร่วมว่าด้วยความร่วมมือทวิภาคี ครั้งที่ 14 (The Joint Commission for Bilateral Cooperation: JC) ระหว่างไทยกับมาเลเซีย ร่วมกับนายถาวร ทันใจ รองอธิบดีกรมประมง และ ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ ณ โรงแรมอนันตรา สยาม กรุงเทพมหานคร โดยมี นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ และดาโตะ ซรี ไซฟุดดิน อับดุลละฮ์ รัฐมนตรีว่าการกระทรวงการต่างประเทศมาเลเซีย เป็นประธานร่วมของการประชุมฯ ภายใต้หัวข้อหลัก “เสริมสร้างความยืดหยุ่นฟื้นตัวได้ในช่วงเวลาแห่งความท้าทาย” ซึ่งสะท้อนถึงความสําคัญที่ไทยและมาเลเซียจะร่วมกันวางยุทธศาสตร์และกําหนดแนวทางการเพิ่มพูนความร่วมมือในการส่งเสริมความยืดหยุ่นและความสามารถในการฟื้นตัวของทั้งสองประเทศจากผลกระทบของการแพร่ระบาดของโรคติดเชื้อไวรัสโคโรนา 2019 (โควิด-19) และเพื่อรับมือความท้าทายอื่น ๆ โดยที่ประชุมได้ติดตามความก้าวหน้าเกี่ยวกับการพิจารณาร่างบันทึกความเข้าใจว่าด้วยความร่วมมือด้านการเกษตร ซึ่งจะรวมถึงความร่วมมือด้านการประมงระหว่างทั้งสองฝ่ายด้วย
รัฐบาลไทย-ข่าวทำเนียบรัฐบาล-นายกรัฐมนตรี ชู มวยไทยเป็น Soft Power สู่เวทีระดับโลก แนะกระทรวงการท่องเที่ยวฯ หารือภาคเอกชน จัดเทศกาลมวยไทยในประเทศ เพื่อร่วมส่งเสริมวัฒนธรรมไทย
วันอังคารที่ 11 มกราคม 2565
นายกรัฐมนตรี ชู มวยไทยเป็น Soft Power สู่เวทีระดับโลก แนะกระทรวงการท่องเที่ยวฯ หารือภาคเอกชน จัดเทศกาลมวยไทยในประเทศ เพื่อร่วมส่งเสริมวัฒนธรรมไทย
นายกรัฐมนตรี ชู มวยไทยเป็น Soft Power สู่เวทีระดับโลก แนะกระทรวงการท่องเที่ยวฯ หารือภาคเอกชน จัดเทศกาลมวยไทยในประเทศ เพื่อร่วมส่งเสริมวัฒนธรรมไทย
วันนี้ (11 มกราคม 2565) เวลา 08.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ธันวาคม ทิพยจันทร์ ที่ปรึกษารัฐมนตรีว่าการกระทรวงวัฒนธรรมและนายกสมาคมพันธมิตรมวยไทยโลก เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อหารือถึงแนวทางการพัฒนาสนับสนุนมวยไทยซึ่งเป็นมรดกทางวัฒนธรรมของไทยในการสร้างมูลค่าเพิ่มในระดับท้องถิ่น ประเทศ และขยายสู่ระดับสากล โดยมี นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายดิสทัต โหตระกิตย์ เลขาธิการนายกรัฐมนตรี เข้าร่วมด้วย นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญ ดังนี้
พลเอก ธันวาคม รายงานนายกรัฐมนตรีเกี่ยวกับแนวทางและข้อเสนอแนะถึงแผนในการขับเคลื่อนมวยไทย เพื่อให้มีการสร้างมูลค่า สร้างงาน และสร้างรายได้ ให้กับคนไทยในประเทศ และเพื่อพัฒนาศิลปะมวยไทยซึ่งเป็นศิลปะการต่อสู้ประจําชาติไทยไปสู่ระดับสากล โดยการสร้างแพลตฟอร์มที่ครอบคลุมกิจกรรมที่เกี่ยวกับมวยไทยไว้ทั้งหมด เช่น เรื่องของการเรียนการสอนมวยไทย การฝึกและแข่งขันมวยไทย ตํารามวยไทย และอุปกรณ์ต่าง ๆ ที่เกี่ยวกับมวยไทย ตลอดจนการใช้ศิลปะมวยไทยในการสร้างสุขภาพที่ดีในการออกกําลังกายให้กับผู้สูงอายุด้วย โดยเป็นการประสานความร่วมมือของทุกหน่วยงานและกระทรวงต่าง ๆ ที่เกี่ยวข้อง ได้แก่ กระทรวงการท่องเที่ยวและกีฬา กระทรวงวัฒนธรรม กระทรวงพาณิชย์ กระทรวงการต่างประเทศ กระทรวงแรงงาน กระทรวงสาธารณสุข และกระทรวงศึกษาธิการ เป็นต้น พร้อมเสนอให้มีการเรียนการสอนมวยไทยในเด็กทุกโรงเรียน รวมทั้งยังได้เสนอแนวทางให้มีการจัดเทศกาลมวยไทย เพื่อแสดงศักยภาพศิลปะการต่อสู้เพื่อสร้างมูลค่าของวัฒนธรรมไทยให้มีค่ามากยิ่งขึ้น ที่สําคัญคือจะสามารถกระตุ้นเศรษฐกิจ สร้างรายได้ให้กับประเทศอีกด้วย
โอกาสนี้ นายกรัฐมนตรีกล่าวขอบคุณถึงข้อเสนอแนะ และแผนงานแนวทางในการพัฒนาขับเคลื่อนมวยไทยเพื่อเพิ่มมูลค่าทางวัฒนธรรมไทย เพราะมวยไทยถือว่าเป็นอีกหนึ่ง Soft Power ที่สําคัญของประเทศไทย เพราะในการต่อสู้ในเวทีระดับโลกมักจะมีการนําท่าทางของมวยไทยไปดัดแปลงผสมผสานอยู่เสมอ โดยนายกรัฐมนตรีมอบหมายให้กระทรวงการท่องเที่ยวและกีฬา หารือร่วมกับหน่วยงานที่เกี่ยวข้องพิจารณาถึงความเป็นไปได้ในการดําเนินการตามข้อเสนอแนะดังกล่าว รวมทั้งแนะนําให้พิจารณาประสานความร่วมมือกับภาคเอกชน ถึงความเป็นไปได้ในการจัดเทศกาลมวยไทยในประเทศไทย เพราะจะเป็นการส่งเสริมวัฒนธรรมไทยในด้านอื่นด้วย อาทิ อาหารไทย เครื่องแต่งกาย เสื้อผ้า โดยขอให้คํานึงถึงกติกาและความคุ้มค่าในการใช้งบประมาณให้เกิดประโยชน์อย่างสูงสุด
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ดัน “หมอพร้อม” สู่ Digital Health Pass แสดงข้อมูลวัคซีน-ผลตรวจเชื้อก่อนใช้บริการ รองรับเปิดประเทศ
วันจันทร์ที่ 18 ตุลาคม 2564
สธ.ดัน “หมอพร้อม” สู่ Digital Health Pass แสดงข้อมูลวัคซีน-ผลตรวจเชื้อก่อนใช้บริการ รองรับเปิดประเทศ
กระทรวงสาธารณสุขยกระดับ “หมอพร้อม” เป็น Digital Health Pass แสดงหลักฐานการรับวัคซีนโควิด 19 ผลการตรวจหาเชื้อทั้ง RT-PCR และ ATK รวมถึงประวัติการติดเชื้อ ช่วยอํานวยความสะดวกในการเดินทางและเข้ารับบริการในสถานที่ต่างๆ ตามมาตรการ COVID Free Setting
กระทรวงสาธารณสุขยกระดับ “หมอพร้อม” เป็นDigital Health Pass แสดงหลักฐานการรับวัคซีนโควิด 19ผลการตรวจหาเชื้อทั้งRT-PCR และ ATK รวมถึงประวัติการติดเชื้อ ช่วยอํานวยความสะดวกในการเดินทางและเข้ารับบริการในสถานที่ต่างๆ ตามมาตรการ COVID Free Setting เพื่ออยู่ร่วมกับโควิดอย่างปลอดภัย
วันนี้ (18 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ขณะนี้ประเทศไทยสามารถควบคุมโรคโควิด 19 ให้อยู่ในระดับทรงตัว มีการทยอยเปิดกิจการกิจกรรมต่างๆ เพิ่มมากขึ้น เพื่อมุ่งสู่การเปิดประเทศ โดยยึดหลักว่าประชาชนสามารถใช้ชีวิตร่วมกับโรคโควิด 19 อย่างปลอดภัย สิ่งสําคัญคือการเข้มมาตรการป้องกันตนเองสูงสุดตลอดเวลา (Universal Prevention) การฉีดวัคซีนให้ครอบคลุมตามเป้าหมาย
เพื่อช่วยลดการป่วยรุนแรงและการเสียชีวิต และสถานประกอบการต่างๆ ใช้มาตรการองค์กรปลอดเชื้อโควิด หรือ COVID Free Setting ซึ่งจําเป็นต้องมีระบบมารองรับให้สามารถตรวจสอบประวัติการรับวัคซีน ผลการตรวจหาเชื้อ และการวินิจฉัยโควิด 19 ได้
นายแพทย์เกียรติภูมิกล่าวต่อว่า กระทรวงสาธารณสุขจึงพัฒนาระบบ “หมอพร้อม” ซึ่งเดิมเป็นระบบที่รวบรวมรายงานผลการฉีดวัคซีนโควิด 19 และอาการไม่พึงประสงค์ ให้เป็นDigital Health Pass เพื่อรองรับการเปิดประเทศ อํานวยความสะดวกแก่สถานประกอบการในการตรวจสอบและประชาชนในการแสดงหลักฐานข้อมูล ประกอบด้วย 3 ส่วน คือ 1.การรับวัคซีนโควิด 19 ซึ่งจะถูกบันทึกโดยหน่วยบริการวัคซีนโควิด 19 ทั่วประเทศหากประชาชนได้รับวัคซีนครบ ระบบจะแสดงสถานะสีเขียวว่า “รับวัคซีนแล้ว (Vaccinated)” 2.ผลตรวจหาเชื้อโควิด 19 ทั้งแบบ RT-PCR และ ATK โดยข้อมูลจะถูกส่งมาจากโรงพยาบาล คลินิก ร้านขายยา และหน่วยงานอื่นๆ ที่ร่วมโครงการ “หมอพร้อม Station” ในการบันทึกข้อมูลการตรวจหาเชื้อโควิด 19 และ 3.ประวัติการวินิจฉัยโควิด 19 ที่จะแสดงสถานะการวินิจฉัยโควิด 19 โดยแพทย์ สําหรับผู้ที่หายป่วยแล้ว
“ข้อมูลที่แสดงบนDigital Health Pass เป็นข้อมูลแบบย่อเพื่อให้ผู้ให้บริการตรวจสอบ และสามารถสแกน QR Code ที่อยู่ด้านล่างสุด เพื่อตรวจสอบรายละเอียดเพิ่มเติมได้ ซึ่งการแสดงข้อมูลบนแพลตฟอร์มเดียว ช่วยลดการพกพาเอกสารหลายฉบับ โดยหมอพร้อมได้เพิ่มระบบความปลอดภัยในการแสดงข้อมูลส่วนบุคคล ประชาชนสามารถกดปุ่มเปิดปิดการแสดงข้อมูลส่วนบุคคลได้ มีระบบเข้ารหัสเพื่อป้องกันการปลอมแปลงและอ่านข้อมูลจัดเก็บข้อมูลด้วยเทคโนโลยีBlockchain ที่เป็นมาตรฐานความปลอดภัยระดับสากล ตรวจสอบที่มาที่ไปของข้อมูลได้ที่ผ่านมามีการนํา Digital Health Pass มาใช้ตรวจสอบการเดินทางโดยสารการบินภายในประเทศไทย และหลังจากนี้สามารถนํามาใช้แสดงสถานะสุขภาพเพื่อเดินทางเข้าจังหวัด หรือเข้าใช้บริการสถานที่ต่างๆ ได้” นายแพทย์เกียรติภูมิกล่าว
*********************************** 18 ตุลาคม 2564